**POMOC PRE UKRAJINU**

 V súvislosti s prebiehajúcou situáciou spojenou s vojnovým konfliktom na Ukrajine obec Ruskovce úzko spolupracuje s Mestom Bánovce nad Bebravou, Okresným úradom Bánovce nad Bebravou, ostatnými obcami v okrese, členmi ZMOS a Únie miest Slovenska v nadväznosti na usmernenia Ministerstva vnútra SR pre zabezpečenie pomoci utečencom z Ukrajiny.

 V súčasnosti všetky organizácie, ktoré pôsobia priamo na slovensko-ukrajinských hraniciach, hlásia dostatok zásob a materiálu a vyzývajú najmä k tomu, aby občania svojpomocne neorganizovali zbierky a neodvážali vyzbierané veci nekoordinovane do pohraničnej oblasti.

 Mesto Bánovce nad Bebravou v termíne od **28.2.2022 – 4.3.2022** pokračuje v **zbierke.**

 Táto materiálna, prípadne finančná pomoc bude poskytnutá predovšetkým rodinným príslušníkom obyvateľov Ukrajiny, ktorí žijú a pracujú na území nášho okresu.

Kto má záujem prispieť materiálne, môže priniesť:

**- paplóny, deky, prikrývky, vankúše, posteľnú bielizeň – čisté**

 **a v použiteľnom stave**

**- hygienické potreby (predovšetkým ženské a detské hygienické**

 **potreby, plienky, vlhčené obrúsky a pod.)**

**- trvanlivú detskú a dojčenskú výživu**

**- lieky bežné voľnopredajné – napr. s obsahom paracetamolu,**

 **ibuprofénu a pod.**

**Materiálnu pomoc môžete odovzdať v 2 zberných miestach v čase 8:00 – 16:00 hod.:**

- Mestský úrad Bánovce n./Bebr., kancelária prvého kontaktu, Nám. Ľ. Štúra 1

- Mestské kultúrne stredisko v Bánovciach n./Bebr., ul. J. Matušku 766/19

 ZMOS zriadilo transparentný účet, z ktorého bude zrejmé kto finančne prispel na pomoc samosprávam a financie budú následné prerozdeľované na základe potrieb a požiadaviek jednotlivých obcí a miest.

**ZMOS\_POMOC\_UKRAJINE je SK25 0900 0000 0051 8801 0894**

 **Vážime si pomoc našich spoluobčanov a ďakujeme všetkým, ktorí akýmkoľvek spôsobom prejavujú spolupatričnosť s ľuďmi v núdzi.**

**MIMORIADNA SITUÁCIA**

- Vláda SR s platnosťou od soboty 26.2.2022 od 12:00 vyhlásila mimoriadnu situáciu. Súvisí to s hromadným prílevom cudzincov na územie Slovenskej republiky, ktorý spôsobuje ozbrojený konflikt na Ukrajine. Cieľom je utvoriť podmienky na prijatie nevyhnutných opatrení na zamedzenie a zmiernenie následkov mimoriadnej udalosti v súvislosti s hromadným prílevom cudzincov na naše územie.

**KONTAKT PRE UKRAJINCOV**

Pre obyvateľov Ukrajiny prichádzajúcich na Slovensko bola zriadená oficiálna webová stránka so základnými informáciami a často kladenými otázkami:

[ua.gov.sk](https://ua.gov.sk/)

**KONTAKTY PRE POSKYTNUTIE POMOCI**

Ministerstvo vnútra SR zverejnilo jednotné kontakty, na ktoré sa môže verejnosť obrátiť v  prípade záujmu poskytnúť materiálnu pomoc, ubytovanie, dobrovoľnícku pomoc a pod.:

E-MAIL: pomocpreukrajinu@minv.sk

TELEFÓN: +421 2 48 59 33 12

**NOVÝ OFICIÁLNY VLÁDNY WEB S INFORMÁCIAMI PRE UKRAJINCOV PRICHÁDZAJÚCICH NA SLOVENSKO**

- info v slovenskom aj ukrajinskom jazyku na

[https://ua.gov.sk/sk.html?csrt=18105154044386969764](https://l.facebook.com/l.php?u=https%3A%2F%2Fua.gov.sk%2Fsk.html%3Fcsrt%3D18105154044386969764%26fbclid%3DIwAR2jK5vFwyW3wXfY5iZ_I8cnmn7KwXocGtdCgt2pt3fDGKMMeVexvLyAc_c&h=AT1onptPc0ps7PXOb6qP9rwMZ2H1SF7BwdF4ilVotJrzkMh1tMNX-XzXbSsQZ7FdwfkVdnT65SzV-raW_MeDbD6jSdqAM55BMqxLIOCldIzvJecOlv3f6F7Au-LB0V7g&__tn__=-UK-R&c%5b0%5d=AT16KIu_SxnoHlCGLllxbv037D3wDrn_9zuf2rsfUkqI-oDCKd8HEPSV-mXfIYhw7RG_f_KQ269cp17_CpU454WRZMVWDDE9CJ__qjhLl8vyMZOpAXnvR65PQi3mzFofRcwo6deIZginFGWW799EDVJkITdGpUgRpP__S_RTMYY_vL0)